Il-Qorti tal-Appell ippreseduta mill-Maġistrat Giovanni Grixti ddeċidiet li m'hemmx biżżejjed bażi legali għal inkjesta dwar il-Panama Papers Ftit tal-ħin ilu l-Qorti tal-Appell irrevokat ordni mill-Qorti stess dwar l-inkjesta dwar il-Panama Papers. L-ewwel Qorti ppreseduta mill-Maġistrat Ian Farrugia kienet iddeċidiet li prima facie kien hemm biżżejjed raġunijiet biex tibda inkjesta dwar il-Panama Papers u allura l-kumpaniji li kienu fetħu fil-Panama, il-Ministru Konrad Mizzi u ċ-Chief of Staff fl-Uffiċċju tal-Prim Ministru Keith Schembri. Il-Qorti tal-Appell kienet ippreseduta mill-Maġistrat Giovanni Grixti. Hu ddeċieda li dak li kien qed jinsisti Simon Busuttil ma kellux biżżejjed bażi legali biex tibda inkjesta dwaru. Il-każ li fetaħ Busuttil kien kontra l-PM Joseph Muscat, Keith Schembri, Brian Tonna, Karl Cini, Malcolm Scerri u Adrian Hillman. Criminal Court dismisses @SimonBusuttil ’s Panama Papers accusations against me and others as nothing but speculation. #Justice saw through two years of defamation and unnecessary delays by @PNmalta ’s failed politician. 'Wara Egrant, il-Qorti reġgħet ħelset totalment lill-PM' Fi stqarrija l-Gvern sostna li b'din id-deċiżjoni, wara l-inkjesta Egrant, illum il-Qorti reġgħet "ħelset totalment" lill-Prim Ministru u persuni oħra. "L-allegazzjonijiet li għamel id-Deputat Simon Busuttil ġew deskritti mill-Qorti bħala purament ‘spekulazzjonijiet’, tant li l-anqas biss hemm ingredjenti suffiċjenti biex issir inkjesta in genere," insistiet l-istqarrija. Il-Gvern fakkar ukoll li d-digriet ta’ Giovanni Grixti jikkonferma wkoll id-deċiżjoni tal-Maġistrat Franco Depasquale tal-21 ta’ Mejju 2018, li kien ċaħad it-talba ta’ Simon Busuttil u l-Ewroparlamentari David Casa, biex ikun hemm inkjesta oħra fil-konfront tal-Ministru Konrad Mizzi u ċ-Chief of Staff Keith Schembri. Unbelievable. How can a Court refuse to open an inquiry when Mizzi and Schembri were caught RED-HANDED with a secret Panama company to pocket €5,000 a day? This cannot be right. Where can we go for justice to be served in #Malta ? @VeraJourova https://t.co/BZ1L4S9OS2 (Din l-istorja qed tkun aġġornata)